A kurd nyelvet választható tantárggyá tennék Törökországban
Isztambul/Budapest, 2012. április 16., hétfő (MTI) - A török kormány megoldást keres arra, hogy a kurd nyelv szabadon választható tantárggyá váljon az iskolákban - jelentette be hétfőn Ömer Dincer török oktatási miniszter.
Isztambul/Budapest, 2012. április 16., hétfő (MTI) - A török kormány megoldást keres arra, hogy a kurd nyelv szabadon választható tantárggyá váljon az iskolákban - jelentette be hétfőn Ömer Dincer török oktatási miniszter. "A kurd nem számít idegen nyelvnek, tehát kidolgozunk egy jogszabályt, hogy kiderüljön, van-e akadálya (a kurd választhatóvá tételének) - nyilatkozta ezzel összefüggésben a török miniszter az Aksa című török napilapnak. Hangsúlyozta, hogy amennyiben ez nem megvalósítható, akkor jogi megoldást fognak keresni, ugyanis kormányzati politikai kérdésről van szó. Dincer elmondta továbbá, hogy egy másik fakultatív tárgyat is be fognak vezetni "vallási tanulmányok" címmel. "A lényeg, hogy az oktatási rendszer demokratikusabbá és rugalmasabbá válik-e, vagy sem" - fejtette ki a miniszter a lapnak adott interjúban. "A keresztények gondolhatnak a bibliaolvasásra, a zsidók gondolhatnak a héber elsajátítására. Ezt a lehetőséget mi is megadhatjuk nekik" - tette hozzá Dincer.